WAHYU MANDIRA RETNA KI NARTO SABDO Kaserat Dening: Puthut Santoso Nugroho, S.Sn 1.JEJER NEGARA DWARAWTI Prabu Kresna nampa rawuhe Prabu Baladewa. Rembug: Prabu Baladewa ngedndika wigatining prapta ing Negara Dwarawati bakal nyorowideake bab impen. Nalika semana Prabu baladewa ngimpi menawa kastrian Madukara kasempyok banjir bandhang, Jroning para kawula padha bingung dumadakan ana cahya rembulan kang nyunari. Prabu Kresna matur menawa uga ngimpi kang padha. Dinangu matur menawa sawetara wektu kasatrian Madukara bakal nampa pepeteng, nanging kuwi among sarana bakal tumuruning nugraha kang bakal tinampa Raden Janaka. Prabu Baladewa nyuwun pamit dhisiki laku nedya tilik Raden Janaka ing Kastrian Madukara. BUDHAL. Prabu Kresna
dahwuh supaya Raden Samba tunggu praja awit Prabu Kresna uga bakal sumusul Prabu Baladewa tumuju ing kasatrian Madukara. KONDUR NGEDHATON. 2.KEDHATON. 3.PASEBAN NJABA Prabu Baladewa ngawe Patih Pragota, Patih Perbawa, lan Patih Udawa. Rembug: Prabu Baladewa bakal jengkar ana ing Kastriyan Madukara tuwi Raden Janaka. 4.BUDHALAN. 5.ADEGAN ARGA SONYA Adipati Karna, Pandhita Durna, Patih Sengkuni, lan Para Kurawa padha pacak baris ana ing gunung Sonya Pringga. Rembug: Kabeh padha rumeksa Prabu Duryudana kang wus telung candra ana pucuking gunung Sonya Pringa. Kabeh ora ana kang ngerti Prabu Duryudana bakal nggayuh apa. Katungka praptane Prabu Duryudana kang kamigilan awit kagiri godha nalika tapa. Prabu Duryudana matur menawa bakal nggayuh ungguling perang baratayuda, nanging ora kuwat marang luwe lan panggiri godha. Prabu Duryudana uga matur menawa wis karawuhan Bathari Kalika (batharining dhemit), nanging ora bakal minangkani panyuwune. Katungka praptane pandhita Begawan Dursila Gangga (pandhita resaksa) saka negara Sri Langka Kandha kang lagi nindakake tapa ngrame. Wigatine mrepegi bakal paring pepadhang marang Prabu Duryuna, saguh bisa paring ungguling prang nanging ana lelintunipun wujud titising Dewi Sri kanggo srana tetentreming pertapan Sri Langka Kandha. Prabu Duryudana saguh, sigra kairit ana papan dununging para Pandhawa. BUDHAL.
6.ADEGAN KARANG KADHEMPEL Ki Lurah Semar nampa praptane Begawan Anoman. Rembug: Wigatining prapta kepingin diduduhake ana ngendi dalane bisa mati kang utama amarga wis ketuwan. Ki Lurah Semar kandha menawa umure Anoman kuwi durung ana sepiraa karu umure, nulya dongen lelakone wiwit lair nganti tekan jaman karamean kanggo ngendhokake kekarepane Anoman. Ki Lurah Semar uga ngelingake menawa pati uripe manungsa kuwi gusti kang nemtokake, sak liyane kuwi isih ana kuwajiban kang kudu isih di sangkul. Anoman dikanthi Ki Lurah Semar ngambah jumantara nrenggalangi sukmane Prabu Dasamuka kang bakal ngganggu Para Pandhawa anggone bakal mbangun praja. BUDHAL. 7.PERANG Para wadyabala Dwarawati kepapag wadyabala Ngastina. Padha rebutan dalan, sulayaning rembug dadi peperangan. Para Korawa padha kasoran yuda. Bagawan Dursila Gangga maju ing paperangan prajurit ing Dwarawati padha kasoran. Semar lan Anoman mulat kang padha pasulayanan ngerti yen kuwi maliane prabu Dasamuka, sigra maju ing paperangan. Begawan Dursila Gangga kasoran mungsuh Anoman, mateg aji sawenehe kewan gajah, singa, ula, garuda nanging Anoman uga bisa ngembari. Begawan Dursila Gangga wusana tetep kalah tinggal glanggang colong playu. Prabu Kresna dhawuh marang Begawan Anoman supaya ndherek laku tedhak ing kasatrian Madukara. BUDHAL. 8.GARA-GARA 9.ADEGAN SAPTA ARGA
Begawan Wiyasa kaadhep Raden Abimanyu, Gareng, Petruk, Bagong. Rembug: Wigatine Raden Abimanyu matur apa wus dikeparengake nganaake pawiwahan tandha sukur pambangun praja kung wus lumaku. Begawan Wiyasa sarujuk. Raden Abimanyu pamit budhal. 10.PERANG Raden Abimanyu kapapag wadyane Begawan Dursila Ganga (cakil), cakil mati. Raden Abimanyu nerusake laku prapata ing kasatrian Madukara. 11.MADEG KAHYANGAN JONGGRING SALAKA Bathara Guru, Bathara Narada. Rembug: Gara-gara kang dumadi jalaran saka gedhening prihatin para pandhawa kang nedheng sengkut- sengkute mbangun praja. Bathara Guru bakal nurunake nugraha wujud wahyu Mandira Retna (mandira: wit ringin, Retna: cahya, pengayoman kan mawa cahya). Bathara Narada matur menawa kang wenang nampa nugraha yaiku Raden Abimanyu. Awit kabeh leluhure akeh labuh labete marang dewa, turta Abimanyu kuwi kang bakal nurunake ratu-ratu. Bathara Guru sarujuk utusan lan Bathara narada supaya mrepegi R Janaka maringake wahyu kang disanepaake wujud pusaka keris kang gambar Mandira Retna. Pamit, bidhal. 12.ADEGAN PASETRAN GANDA MAYIT Bathari Durga animbali kang putra Ywang Kala. Rembug: Bathara Kala njaluk pangan. Bathari Durga dhawuh supaya Bathara Kala budhal ing Madukara ing kono ana gawe mbok menawa padha lena lan bisa dadi mangsane. Bathara Kala pamit, budhal. 13.KASATRIAN MADUKARA
Raden Janaka, lan kadang Pandhawa nampa rawuhe Prabu Kresna lan Prabu Baladewa. Prabu Kresna nyaritakake bab impen banjir kang nempuh Kastrian Madukara. Katungka praptane Raden Abimanyu matur menawa kang Eyang ing Sapta Arga dhawuh ing pepanggihan samengka pandhawa bakal nampa kanugrahan nanging tetep bakal ana coba sawetara. Katungka prapatane Bathara Narada nedya maringake wahyu mandira retna kang bakal numrapi kabeh para Pandhawa. Sarate wahyu diwenehke dewa pangawak manungsa manungsa pangawak dewa yakuwi Ki Lurah Semar. Raden Abimanyu kadhawuhan ngaturi Ki Lurah Semar rawuh ing sapatemon. Kyai Semar kapurih maringake pusaka wahyu marang Raden Abimanyu. 14.PERANG Bathara Kala bakal mangan para Pandhawa, kapapag dening Prabu Kresna. Kala diwaca rajah kang ana bathuk lan dhadha. Kala rumangsa kalah nulya mundur. Begawan Dursila Gangga maju kena senjata Cakra badhar yitmane Prabu Baladewa. Anoman maju Prabu Dasamuka wedi bali. Korawa maju diadhepi raden Werkudara bubar mawut. Sawusnya mungsuh padha bubar mawut nula padha asesanti. TANCEP KAYON.